Document ID: /roh_data/filtered/fineweb-2-filterrobots_roh.jsonl.gz/11161

Annullaziun digl scumond absolut da far fi
Igl scumond absolut da far fi è annulo dalla vart digl nord dallas Alps digl Grischun ed uscheia er an Surses.
Las plievgias casualas dallas davosas emdas e surtot la sminuziun dalla temperatura òn redutgia igl prievel d’incendi da gôt e prada. Tuttegna è da risguardar tg’igl tarragn digl gôt è anc adegna fitg sitg e tg’igl prievel da barschamaint digl gôt è considerabel. La situaziun normala succeda pir cun ena perioda da plievgia pi lunga. Da grillar agl liber è da far grond adatg.
Igl fi dastga neir vido angal an fuclars andrizzos ferm. Igl fi ò da neir survigilo ed avant tgi parteir digl li ò el da neir stido cumplettamaintg. Products ca fimar, zurplegns e trics na dastgan betg simplamaintg neir pattos davent.
Ulteriouras infurmaziuns e la valetaziun actuala dalla situaziun èn da cattar sen la pagina-web digl Uffezi da gôt e prievels dalla nateira digl cantun Grischun: www.gr.ch.
Tinizong, igls 8 da settember 2022 Direcziun cumegn da Surses